Цитрусова торта ♥ citrus cake
### Днешната доза сладост е цитрусова торта с кокос. Не просто добра, а мноооого добра!


### Само като си представя ароматните блатове с кокос, обилно напоени с лимонов сироп, а после слепени с нежен ванилов крем и започвам да преглъщам. Сочна, уханна и силно пристрастяваща. Определено се превърна в любимка на цялото семейство.


### [Цитрусова торта](https://culinarywithme.com/wp-content/uploads/2017/11/citrus_cake_3_web.jpg)


### Рецептата е адаптирана от [dish magazine](http://www.dish.co.nz/)


### **Необходими продукти:**


### *за торта с диаметър 18 см*


### ***За блатовете:***


### 100 г меко масло + допълнително за намазване на формата


### 130 г захар на кристали


### фино настърганата кора на 1 портокал и 1 лимон


### 1 ч.л. ванилов екстракт


### 3 големи яйца


### 120 г бяло брашно, предварително пресято


### 1 ч.л. бакпулвер


### 100 г фини кокосови стърготини


### ***За лимоновия сироп:***


### 1/2 чаша прясно изцеден лимонов сок


### 1/2 чаша захар на кристали


### 1/4 чаша вода


### 2 с.л. Марсала


### ***За ваниловия крем:***


### 100 г меко масло


### 175 г леко крем сирене, на стайна температура (аз използвах philadelphia light)


### 3/4 чаша пудра захар, пресята


### 1 ч.л. ванилов екстракт


### **Начин на приготвяне:**


### Загрейте фурната на 160С и застелете 18 см форма за блатове с падащи стени. Леко намажете стените с масло.


### За блатовете:


### Първо измерете теглото на купата за да може в последствие лесно да изчислите бладовете и да ги направите абсолютно еднакви.


### В купата разбийте маслото, захарта, лимоновата и портокаловата кора, а също и ваниловия екстракт до гладка и пухкава смес.


### Едно по едно добавете яйцата, като разбивате добре след всяко яйце.


### В отделна купа разбъркайте брашното, бакпулвера и кокосовите стърготини.


### На части добавете сухите към течните съставки, като отново разбивате на ниска скорост.


### Отново измерете купата, заедно със сместа и изчислете теглото на всеки блат, в моя случай 3 блата по 216 г.


### Печете всеки блат за 18-19 минути или до суха клечка. Охладенте напълно преди да сглобите тортата.


### [Цитрусова торта](https://culinarywithme.com/wp-content/uploads/2017/11/citrus_cake_2_web.jpg)


### За лимоновия сироп:


### В подходящ съд смесете лимоновия сок, захарта и водата. Кипнете, намалете температурата и оставете сиропът да къкри за десетина минути. Дръпнете от котлона, добавете Марсалата и охладете напълно преди сглобяване.


### За ваниловия крем:


### Разбийте маслото до пухкавост. Добавете крем сиренето и отново разбийте до гладък крем. Добавете пудрата захар и ваниловия екстракт и разбийте до пълното смесване на съставките.


### Сглобяване:


### Първо подравнете блатовете, в случай, че е необхоимо.


### В центъра на подходяща чиния за сервиране нанесете малко крем и поставете първия блат. Сиропирайте с 1/3 от лимоновия сироп и покрийте с ванилов крем.


### Повторете процедурата и с останалите блатове и финално загладете повърхността и бордовете на тортата с крем. Съхранявайте в хладилник поне за нощ, за да се омесят вкусовете и ароматите напълно.


### Финално, преди поднасяне поръсете с още портоклова кора.


### Това е всичко! :)




---


### *А ако публикацията ви е харесала, споделете в социалните мрежи и/или се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### 


### 


### 

